**Szak- és Diplomadolgozat védés prezentáció készítéshez segédlet**Testnevelési Egyetem, Rekreáció Tanszéken történő védéshez

* **Időtartama:** 10 perc
* **Célja:** A prezentáció célja a diplomamunka lényegének bemutatása a Vizsgabizottság részére.
* **Javasolt tartalma:**Minden fejezet rövid ismertetése, a Módszertan, Eredmények és Következtetések fő hangsúlyával. A 10 percbe maximum 12 dia fér bele. A prezentációban elsődlegesen a saját kutatás bemutatása jelenjen meg. **Minden dia tetején legyen főcím!** pl.: Célkitűzés / Hipotézisek / Eredmények / Reflektálás a hipotézisekre / Összegzés, Következtetések
* 1. dia: Dolgozat címe, készítője, témavezető neve, titulusa
* 2. dia: Téma aktualitása (miért választottuk a témát, egyedisége, gyakorlati haszna, személyes kötődés, stb.)
* 3. dia: Szakirodalmi áttekintés (maximum a fontos / hasznosnak vélt irodalmakat emeljük ki)
* 4. dia: Célkitűzések (milyen kérdésekre kerestük a választ, mit vizsgáltunk, milyen módszerekkel; hipotézisek)
* 5. dia: Módszertan: kutatási módszerek, a kutatás körülményei, időpontja, vizsgálati minta, reprezentatív-e a minta a populációra, ha nem, az sem baj, de legyünk vele tisztában. stb.
* 6-7- 8 (9). dia: Eredmények bemutatása (lehetőleg ábrák, diagramok, megoszlások, táblázatok szerepeltetése)
* 10. dia: Összefoglalás, további kutatási javaslatok
* 11. dia: Köszönöm a figyelmet!

**Formai javaslatok:**Kérjük, hogy az alábbi központi Power Point sablonokból válasszanak:  
<https://tf.hu/arculat/powerpoint-sablon>

A betűk mérete a diák címében legalább 32-es legyen, a szövegben 24-es. Az  
ábráknál, táblázatoknál is nagyítsunk a betűméreten (min. 20-as legyen). Tehetünk a  
prezentációba egy-egy ábrát, táblázatot is a bemutatott jelenségekhez kapcsolódóan.  
Vázlatosan írjunk a diákra, ne egész mondatokban. Inkább szóban egészítsük ki,  
kerüljük a zsúfoltságot, szellős, áttekinthető legyen a diánk. Érdemes többször  
hangosan elgyakorolni.  
  
Sok sikert kívánunk,  
Üdvözlettel:  
a Rekreáció Tanszék